CELEX: 62020CA0299
Language: hr
Date: 2021-09-30 00:00:00
Title: Predmet C-299/20: Presuda Suda (prvo vijeće) od 30. rujna 2021. (zahtjev za prethodnu odluku koji je uputio Conseil d'État – Francuska) – Icade Promotion SAS, prije Icade Promotion Logement SAS/Ministère de l'Action et des Comptes Publiques („Zahtjev za prethodnu odluku – Oporezivanje – Zajednički sustav poreza na dodanu vrijednost (PDV) – Direktiva 2006/112/EZ – Članak 392. – Sustav oporezivanja marže – Područje primjene – Isporuke nekretnina i građevinskih zemljišta kupljenih u svrhu preprodaje – Porezni obveznik koji nije imao pravo na odbitak prilikom stjecanja nekretnina – Preprodaja koja podliježe PDV-u – Pojam „građevinska zemljišta””)

29.11.2021   
            
            
               HR
            
            
               Službeni list Europske unije
            
            
               C 481/15
            
         
      Presuda Suda (prvo vijeće) od 30. rujna 2021. (zahtjev za prethodnu odluku koji je uputio Conseil d'État – Francuska) – Icade Promotion SAS, prije Icade Promotion Logement SAS/Ministère de l'Action et des Comptes Publiques
      (Predmet C-299/20) (1)
      
      („Zahtjev za prethodnu odluku - Oporezivanje - Zajednički sustav poreza na dodanu vrijednost (PDV) - Direktiva 2006/112/EZ - Članak 392. - Sustav oporezivanja marže - Područje primjene - Isporuke nekretnina i građevinskih zemljišta kupljenih u svrhu preprodaje - Porezni obveznik koji nije imao pravo na odbitak prilikom stjecanja nekretnina - Preprodaja koja podliježe PDV-u - Pojam „građevinska zemljišta””)
      (2021/C 481/20)
      Jezik postupka: francuski
      
         Sud koji je uputio zahtjev
      
      Conseil d'État
      
         Stranke glavnog postupka
      
      
         Tužitelj: Icade Promotion SAS, prije Icade Promotion Logement SAS
      
         Tuženik: Ministère de l'Action et des Comptes Publiques
      
         Izreka
      
      
                  1.
               
               
                  Članak 392. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost treba tumačiti na način da se njime dopušta primjena sustava oporezivanja marže na transakcije isporuke građevinskih zemljišta i kad je njihovo stjecanje podlijegalo porezu na dodanu vrijednost (PDV) a da porezni obveznik koji ih preprodaje nije imao pravo odbiti taj porez, i kad njihovo stjecanje nije podlijegalo PDV-u, iako cijena po kojoj je oporezivi preprodavatelj stekao tu robu uključuje iznos PDV-a koji je prvotni prodavatelj platio kao pretporez. Međutim, osim u tom slučaju, ta se odredba ne primjenjuje na transakcije isporuke građevinskih zemljišta čije prvotno stjecanje nije podlijegalo PDV-u zato što nije obuhvaćeno područjem primjene tog poreza ili zato što je od njega izuzeto.
               
            
                  2.
               
               
                  Članak 392. Direktive 2006/112 treba tumačiti na način da se njime isključuje primjena sustava oporezivanja marže na transakcije isporuke građevinskih zemljišta kad su ta zemljišta, koja su stečena neizgrađena, od trenutka njihova stjecanja do trenutka kad ih je porezni obveznik preprodao, postala građevinska zemljišta, ali da se njime ne isključuje primjena tog sustava na transakcije isporuke građevinskih zemljišta kad su tim zemljištima, od trenutka njihova stjecanja do trenutka kad ih je porezni obveznik preprodao, izmijenjene značajke kao što su podjela na parcele ili izvođenje radova uređenja koji omogućavaju instaliranje mreža koje opslužuju navedena zemljišta, kao što su, među ostalim, plinska i električna mreža.
               
            
         (1)  SL C 297, 7. 9. 2020.